Olaf Kuuli
Olaf Kuuli (9. detsember 1929 Tallinn – 12. august 2012) oli Eesti ajaloolane. Ta lõpetas 1947. aastal Tallinna 1. Keskkooli ja 1955. aastal Tartu Riikliku Ülikooli ajaloo erialal. Ajaloodoktor aastast 1974. Kuuli töötas aastail 1959–1965 EKP Partei Ajaloo Instituudi teadurina, siis 1968–1992 Tallinna Pedagoogilise Instituudi (Tallinna Pedagoogikaülikooli) õppejõuna, kus oli aastail 1971–1976 kateedrijuhataja, professor 1975. Tema peamised uurimisvaldkonnad olid Eestimaa Kommunistliku Partei ajalugu ja vasakpoolsete liikumiste ajalugu kahe maailmasõja vahelises Eestis. Kuuli oli 1951. aastast alates NLKP, hiljem Eesti Sotsiaaldemokraatliku Tööpartei liige.